Regularo pri elekto de Honoraj Membroj

1. La Proponoj nomi Honoran Membron de ILEI devas atingi la Sekretarion en skriba formo ĝis la 31-a de marto ĉiujare.

2. La propono devas esti subtenata de minimume tri Sekcioj.

3. La Estraro rajtas sendepende de la Sekcioj fari proponojn.

4. Ĉiu propono devas enhavi la skriban konsenton de la koncernato. Kaze de forpasinto, la konsento estu de proksima familiano aŭ kolego.

5. Propono por honorigo de forpasinto devas alveni ene de du jaroj de la forpaso.

6. Ĉiu propono devas havi skriban biografion de la agado de la proponato kune kun motivigo flanke de la proponantoj.

7. La Estraro starigas komisionon aŭ taskas ekzistantan pristudi proponojn kaj fari rekomendojn al la Komitato dum la Konferenco.

La regularo estis laste modifita per reta voĉdonono en junio 2011 kaj konfirmita de la komitato en Kopenhago en julio 2011.